У кожным з гэтых трэкаў схаваны цэлы космас. Завываньні-галашэньні Кірчука (у Сонца коціцца ўражаньне такое, што нібы Хвасьценка яму адтуль падпявае), сакавітая гітара Дзьмітрыева і фантастычнае, бо незямное, гучаньне пэркусій Паўлоўскага ў суме даюць альбом, які наўрад ці калі-небудзь можа дакучыць. Гэта фолькавы The Dark Side of the Moonкалі хочаце. І вельмі карціць назваць яго лепшым ня тое, што ў дыскаграфіі гурта, але і ва ўсёй беларускай музыцы. Прынамсі сёлета. 